Szám: 45031-36/2025.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**307/2024. (XI.28.) Kgy. sz. határozatában** a Közgyűlés hozzájárult az Önkormányzat és a Szombathelyért Közalapítvány között létrejött kölcsönszerződés módosításához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kölcsönszerződés módosítása aláírásra került.

**335/2024. (XI.28.) Kgy. sz. határozatában** a Közgyűlés megállapította az óvodákban, általános és középiskolákban, valamint kollégiumokban alkalmazott élelmezési nyersanyagköltséget, és felhatalmazta a polgármestert az ELAMEN Zrt.-vel kötött vállalkozási szerződés módosításának aláírására.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A vállalkozási szerződés módosítása mindkét fél részéről aláírásra került.

**337/2024. (XI.28.) Kgy. sz. határozatában** a Közgyűlés a településkép védelméről szóló 26/2017. (XII.20.) önkormányzati rendelet jogharmonizációs módosítási eljárásának kezdeményezéséről döntött.

**Sütő Gabriella, a Főépítészi Iroda vezetője jelenti:** Az önkormányzati rendelet módosítása további előkészítést igényel, ezért a beszámoló végén található határozatban javaslatot teszek a határozat határidejének módosítására.

**10/2025. (I.30.) Kgy. sz. határozatában** a Közgyűlés egyetértett a Weöres Sándor Színház NKft. és a Mesebolt Bábszínház vonatkozásában megkötött közös működtetési megállapodások módosításával.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A közös működtetési megállapodások módosítása aláírásra, és a Kulturális és Innovációs Minisztérium részére megküldésre került.

**20/2025. (I.30.) Kgy. sz. határozatában** a Közgyűlés a 279/2024. (X.22.) Kgy. sz. határozattal hozott előzetes településfejlesztési döntés kiegészítéséről döntött, és felkérte a polgármestert a felülvizsgálat kapcsán szükséges tervek és azok alátámasztó munkarészei elkészíttetésére, továbbá a jogszabály szerinti véleményezési eljárás lefolytatására.

**Sütő Gabriella, a Főépítészi Iroda vezetője jelenti:** Az alátámasztó munkarészek készíttetése folyamatban van, ezért a beszámoló végén található határozatban javaslatot teszek a határozat határidejének módosítására.

**39/2025. (II.27.) Kgy. sz. határozatában** a Közgyűlés egyetértett a BLAGUSS Agora Hungary Kft.-vel kötött közszolgáltatási szerződés alapján az egy kilométerre vetített ellentételezés 2025. évre vonatkozó összegének megállapításával.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A közszolgáltatási szerződés módosítása aláírásra került.

**44/2025. (II.27.) Kgy. sz. határozatában** a Közgyűlés elhatározta a támogatási kérelem benyújtását a „Közösségfejlesztés Szombathelyen” című pályázat tekintetében a TOP Plusz-3.2.1-23 azonosító számú, „Fenntartható humán fejlesztések” című pályázati felhívásra.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A támogatási kérelem 2025. március 28. napján benyújtásra került.

**45/2025. (II.27.) Kgy. sz. határozatában** a Közgyűlés elhatározta a támogatási kérelem benyújtását az „Identitáserősítő folyamatok támogatása, programok megvalósítása” című pályázat tekintetében a TOP Plusz-3.2.1-23 azonosító számú, „Fenntartható humán fejlesztések” című pályázati felhívásra.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A támogatási kérelem 2025. március 28. napján benyújtásra került.

**46/2025. (II.27.) Kgy. sz. határozatában** a Közgyűlés elhatározta a támogatási kérelem benyújtását a „Helyi humán fejlesztéseket célzó programok megvalósítása” című pályázat tekintetében a TOP Plusz-3.2.1-23 azonosító számú, „Fenntartható humán fejlesztések” című pályázati felhívásra.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A támogatási kérelem 2025. március 28. napján benyújtásra került.

**58/2025. (II.27.) Kgy. sz. határozatában** a Közgyűlés a SZOVA NZrt. és a MOHU Holding Kft. között kötendő Régiókoordinátori Közreműködői Szerződés tervezetével kapcsolatos döntéseket hozott.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A szerződés aláírása megtörtént.

**59/2025. (II.27.) Kgy. sz. határozatában** a Közgyűlés jóváhagyta a PRENOR Kertészeti és Parképítő Kft. és az Önkormányzat közötti tagi kölcsön szerződés módosítását.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A szerződésmódosítás aláírása megtörtént.

**61/2025. (II.27.) Kgy. sz. határozatában** a Közgyűlés „Szombathelyért Sajtódíj” adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kitüntetés 2025. március 15. napján átadásra került.

**64/2025. (III.27.) Kgy. sz. határozatában** a Közgyűlés engedélyezte a szombathelyi 2804/20 hrsz.-ú, 17 m² nagyságú felépítmény, valamint a szombathelyi 2804/10/A/81 hrsz.-ú, természetben a Szombathely, Szűrcsapó u. 24. szám alatt található ingatlan ingyenes használatát a Derkovits Városrészért Kulturális és Szociális Egyesület részére.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** Az ingyenes használatba adási megállapodások aláírása megtörtént.

**65/2025. (III.27.) Kgy. sz. határozatában** a Közgyűlés megválasztotta a Kutyamenhely Alapítvány kuratóriumának, valamint felügyelő bizottságának új tagját, és felkérte a polgármestert az alapító okirat aláírására és a változások nyilvántartásba vétele iránt szükséges intézkedések megtételére.

**Nagyné Dr. Gats Andrea, a Jogi és Képviselői Osztály vezetője jelenti:** Az aláírt alapító okirat és az alapítvány adataiban bekövetkezett változások átvezetése iránti kérelem a Szombathelyi Törvényszékre benyújtásra került.

**66/2025. (III.27.) Kgy. sz. határozatában** a Közgyűlés elfogadta a Polgármesteri Hivatal módosító okiratát és módosításokkal egységes szerkezetű alapító okiratát.

**Nagyné Dr. Gats Andrea, a Jogi és Képviselői Osztály vezetője jelenti:** Az alapító okirat módosítása aláírásra és a Magyar Államkincstárnak megküldésre került.

**68/2025. (III.27.) Kgy. sz. határozatában** a Közgyűlés engedélyezte a városnév használatát a 11-es huszár út 104. szám alatt található, kiadandó lakás vonatkozásában „Savaria Kuckó” formában.

**Nagyné Dr. Gats Andrea, a Jogi és Képviselői Osztály vezetője jelenti:** A városnévhasználat engedélyezéséről szóló határozat a kérelmezőnek megküldésre került.

**69/2025. (III.27.) Kgy. sz. határozatában** a Közgyűlés engedélyezte a városnév használatát civil szervezet elnevezésében „Szombathelyi Társas-, Kártyás- és Szerepjátékos Egyesület” formában.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A városnévhasználat engedélyezéséről szóló határozat a kérelmezőnek megküldésre került.

**72/2025. (III.27.) Kgy. sz. határozatában** a Közgyűlés a szombathelyi 2008/45 hrsz.-ú ingatlant érintő elővásárlási joggal kapcsolatos döntést hozott.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** Az elővásárlási jogról lemondó nyilatkozat kiküldésre került.

**74/2025. (III.27.) Kgy. sz. határozatában** a Közgyűlés jóváhagyta a SZOVA NZrt. alapszabályának módosítását.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** Az alapszabály módosítása aláírásra került.

**77/2025. (III.27.) Kgy. sz. határozatában** a Közgyűlés jóváhagyta az AGORA Savaria Kulturális és Médiaközpont NKft. körmendi városi mozi üzemeltetésére kötött szerződésének meghosszabbítását.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A határozat a társaságnak megküldésre került.

**78/2025. (III.27.) Kgy. sz. határozatában** a Közgyűlés egyetértett azzal, hogy az Önkormányzat az Interreg Austria-Hungary NextRegion elnevezésű pályázaton részt vegyen, és felkérte a polgármestert a pályázat benyújtásához szükséges dokumentumok aláírására.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A pályázat 2025. április 9. napján benyújtásra került.

**79/2025. (III.27.) Kgy. sz. határozatában** a Közgyűlés jóváhagyta, hogy a Savaria Turizmus NKft. a Network of Towns- Városok hálózata című felhívásra pályázatot nyújtson be.

**Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti:** A pályázat 2025. április 9. napján benyújtásra került.

**80/2025. (III.27.) Kgy. sz. határozatában** a Közgyűlés egyetértett azzal, hogy a Szombathelyi Derkovits Gyula Általános Iskola fenntartói joga a 2025/2026. tanévtől kezdődően a Szombathelyi Egyházmegye részére átadásra kerüljön.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat a Szombathelyi Tankerületi Központ részére megküldésre került.

**81/2025. (III.27.) Kgy. sz. határozatában** a Közgyűlés egyetértett a Szombathelyi Tankerületi Központ által 2025. szeptember 1. napi hatállyal tervezett Alapító Okirat módosításokkal.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat a Szombathelyi Tankerületi Központ részére megküldésre került.

**82-85/2025. (III.27.) Kgy. sz. határozataiban** a Közgyűlés jóváhagyta a Berzsenyi Dániel Könyvtár, a Mesebolt Bábszínház, a Savaria Múzeum, valamint a Savaria Szimfonikus Zenekar alapító okiratának módosítását.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az alapító okiratok módosításai aláírásra és a Magyar Államkincstár részére megküldésre kerültek.

**89/2025. (III.27.) Kgy. sz. határozatában** a Közgyűlés egyetértett azzal, hogy a sajátos nevelési igényű gyermekek ellátásához szükséges 1 fő gyógypedagógus a Szombathelyi Szivárvány Óvodában 2025. szeptember 1. napjától, határozatlan idejű foglalkoztatással kerüljön alkalmazásra.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat a Szivárvány Óvoda igazgatójának megküldésre került.

**95/2025. (III.27.) Kgy. sz. határozatában** a Közgyűlés egyedi hatósági ügyben érkezett fellebbezés elutasításáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat az ügyfélnek megküldésre került.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2025. április 15.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2025. (IV.30.) Kgy. számú határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 337/2024. (XI.28.) Kgy. számú határozat 2. pontja határidejének a 2025. májusi Közgyűlésre történő módosítását.

3. A Közgyűlés jóváhagyja a 20/2025. (I.30.) Kgy. számú határozat 2. pontja határidejének a 2025. szeptemberi Közgyűlésre történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Sütő Gabriella, a Főépítészi Iroda vezetője)

**Határidő:** a 2-3. pontokban foglaltak szerint